**NEFORMALUS VAIKŲ ŠVIETIMAS NUO 2022 M. KOVO 1 D.**

Nuo 2022 m. kovo 1 d. įsigaliojo naujos redakcijos Neformaliojo vaikų švietimo programų finansavimo ir administravimo tvarka, patvirtinta Švietimo, mokslo ir sporto ministro 2022 m. sausio 10 d. įsakymu  Nr. V-46. Apraše numatyta, kad NVŠ programos yra dviejų lygmenų:

|  |  |
| --- | --- |
| Nacionalinio lygmens programa | Savivaldybės lygmens programa |
| Šioje programoje gali dalyvauti įvairių savivaldybių vaikai (mažiausiai 3 (trijų) savivaldybių) ir programą vykdyti nuotoliniu būdu, kai Mokiniai pagal užsiėmimų tvarkaraštį, būdami skirtingose fizinėse vietose, naudodami informacines komunikacijos technologijas, realiu laiku dalyvauja NVŠ programoje, arba mišriu būdu, kai Mokiniai užsiėmimuose dalyvauja nuotoliniu būdu ir mažiausiai 3 (tris) kartus per NVŠ programos vykdymo laikotarpį užsiėmimuose dalyvauja kasdieniu (kontaktiniu) būdu.  *Programas vertina LMNŠC.*  *Sutartys sudaromos su LMNŠC* | Šioje programoje kontaktiniu būdu NVŠ užsiėmimuose dalyvauja mokiniai, kurie gyvena ir / ar mokosi Neringos gimnazijoje (1-12 klasių mokiniai).  *Programas vertina savivaldybė.*  *Sutartys sudaromos su savivaldybe*. |
| Programos yra sudaromos atitinkamo amžiaus vaikams: 1-4 klasių, 5-8 klasių ir 9-12 (arba I-IV gimnazijos klasės). Pvz.: jei planuojate, kad Jūsų užsiėmimuose dalyvaus ir pradinukai, ir vyresnių klasių mokiniai – rengiate ir teikiate NŠPR registruoti 2 programas. | |

**Apie artimiausius darbus:**

Jei Jūsų NVŠ programų akreditacija baigiasi 2022-06-30, tai norint nuo 2022 m. rugsėjo 1 d. vykdyti NVŠ programas, Jums reikės:

|  |
| --- |
| **Pirmas žingsnis:**  **Užregistruoti NVŠ programas NŠPR`e** |
| Švietimo teikėjas kiekvienai vertinimui teikiamai NVŠ programai elektroniniu būdu [www.nspr.smm.lt](http://www.nspr.smm.lt) užpildo NVŠ programos atitikties reikalavimams paraišką (Aprašo 1 priedas) ir nurodo, kuriose savivaldybėse vykdys NVŠ programą ir jos lygmenį (nacionalinė ar savivaldybės).  Paraiškos teikiamos NŠPR`e iki **2022 m. birželio 1 d. 23.59 valandos** Lietuvos Respublikos laiku.  *Pastaba*. Paraiškos, pateiktos nuo 2022 m. birželio 2 d. iki 2022 m. spalio 1 d. – bus vertinamos ir finansuojamos nuo 2023 m. |
| **Antras žingsnis:**  **Pateikti dokumentus Švietimo skyriui** |
| Paraiškas vertina ta savivaldybė, kurioje NVŠ teikėjas yra registruotas ŠMIR.  NVŠ teikėjas, kuris vykdys Savivaldybės lygmens NVŠ programą Neringoje, Švietimo skyriui **iki** **2022 m. birželio 15 d.** pateikia:  1. NŠPR`e užregistruotos NVŠ programos išrašą;  2. užpildytą NVŠ programos atitikties reikalavimams paraišką;  3. dokumentų, įrodančių, kad gali dirbti mokytoju, kopijas. |

|  |
| --- |
| **Trečias žingsnis:**  **Sudaryti sutartis su savivaldybe ir tėvais** |
| 1. NVŠ teikėjai, kurių programų akreditacija bus patvirtinta Komisijos, **iki 2022 m. rugsėjo 5 d**. pasirašo sutartį su Savivaldybe dėl NVŠ programos finansavimo 2022 m. rugsėjo-gruodžio mėn.  2. **Iki 2022 m. rugsėjo 15 d.** NVŠ teikėjas Švietimo skyriui pateikia išrašą iš Mokinių registro (pilną, nes jame matysis specialiųjų ugdymosi poreikių turinčių mokinių skaičius).  3. NVŠ teikėjai **iki 2022 m. rugsėjo 26 d**. Švietimo skyriui atsiunčia vaikų sutartis (PDF formatu).  *Pastaba*: NVŠ programos akreditacija (atitiktis reikalavimams) galios Jūsų paraiškoje nurodytam laikotarpiui. |

**NVŠ programos finansavimas:**

NVŠ krepšelio dydis vienam NVŠ programoje dalyvaujančiam vaikui – 20,00 eurų per mėn.

NVŠ programoje, kuri yra įgyvendinama kasdieniu (kontaktiniu) būdu, dalyvaujančiam specialiųjų ugdymosi poreikių (toliau tekste – SUP) turinčiam mokiniui skiriami du (2) NVŠ krepšeliai, t. y. 40,00 eurų per mėn., jei jo SUP yra nurodyti Mokinių registre. Šis NVŠ krepšelio dydis nėra keičiamas, jei dėl ekstremalios situacijos ar kitų aplinkybių NVŠ programos būdas yra keičiamas į nuotolinį ar mišrų.

Jei NVŠ lėšų nepakanka, paskaičiuota suma proporcingai mažinama visoms Savivaldybės lygmens NVŠ programoms.

NVŠ teikėjų vykdomoms NVŠ programoms lėšos skiriamos 10 mėnesiams per kalendorinius metus: sausio–birželio mėn. ir rugsėjo–gruodžio mėn. laikotarpiams.